Гісторыя са сметнікам нагадвае дакучную казку пра белага бычка. Гардзееў за чысціню тэрыторыі змагаецца з пераменным поспехам вось ужо тры гады, калі заўважыў, што ліцэй пасля капрамонту пачаў хаваць будаўнічыя адходы непадалёк ад сваіх будынкаў. Тэлефанаваў, хадзіў на прыёмы, звяртаўся ў газеты. Парадак навялі, але потым усё паўтарылася. Летась Віталь Гардзееў звярнуўся на прамую лінію ў Магілёўскі аблвыканкам. Факт пацвердзіўся, мяркуючы па адказах з розных інстанцый, меры былі прынятыя. А зараз, атрымліваецца, усё зноў вяртаецца на кругі свае.